Α.Π.Σ. Ηρακλής Βερβένων

Ο Αθλητικός Πολιτιστικός Σύλλογος Βερβένων «ο Ηρακλής», γνωστός παλαιότερα ως «Σ.Φ.Ε.Α. Ηρακλής Βερβένων», είναι ελληνικό ποδοσφαιρικό σωματείο το οποίο εδρεύει στα Βέρβενα. Ο σύλλογος ιδρύθηκε το 1926 από Βερβενιώτες λάτρεις του ποδοσφαίρου. Επίσημα χρώματα του αποτελούν το μπλε και το λευκό.

Λόγω όμως φυσικών και καιρικών συνθηκών ο σύλλογος στεγάζεται στα Κάτω Βέρβενα Αρκαδίας όπου είναι και τα γραφεία του συλλόγου, έχοντας ως ποδοσφαιρική έδρα το Δημοτικό Γήπεδο Άστρους. Συμμετέχει ενεργά στα ποδοσφαιρικά και πολιτισμικά δρώμενα του Νομού Αρκαδίας. Επιπλέον, διαθέτει και δικό της ύμνο.

Έχει κατακτήσει 2 κύπελλα Ε.Π.Σ. Αρκαδίας (2002, 2003) και έχει αγωνιστεί με μεγάλη επιτυχία στη Δ΄ Εθνική Κατηγορία. Τα τελευταία χρόνια αποτελεί μια παραδοσιακή δύναμη στο πρωτάθλημα της Ε.Π.Σ. Αρκαδίας.

Επιπλέον διαθέτει και Ακαδημίες ποδοσφαίρου. Οι ακαδημίες του Ηρακλή Βερβένων αποτελούν πρότυπο σωστής δουλειάς και αφοσίωσης στην ανάπτυξη των νέων γενεών. Με επίκεντρο τις αξίες της συνεργασίας, του σεβασμού και της πειθαρχίας, στοχεύουν να διαμορφώσουν πρώτα και πάνω απ' όλους τους καλούς ανθρώπους και μαθητές, προτού αναδείξουν ταλέντα στο ποδόσφαιρο. Μέσα από προπονημένη εκπαίδευση και υποστήριξη, οι υπεύθυνοι  καλλιεργούν το ήθος και την προσωπικότητα των παιδιών, διαμορφώνοντας τις βάσεις για μια ολοκληρωμένη αθλητική και προσωπική εξέλιξη. Ο Ηρακλής Βερβένων, με αφοσίωση στις αρχές του, αναδεικνύει τη σημασία του αθλητισμού ως μέσο εκπαίδευσης και διαμόρφωσης χαρακτήρων. 

Άξιο αναφοράς για τον σύλλογο αποτελεί ότι οι χρυσές σελίδες στην διαθήκη της ομάδας έχουν γραφτεί από ντόπιους Βερβενιώτες ποδοσφαιριστές στο μεγαλύτερο ποσοστό. Έχει αναδείξει μέσω των ακαδημιών της πολλούς καλούς ποδοσφαιριστές που πρωταγωνιστούν και πρωταγωνίστησαν στο τοπικό ποδόσφαιρο αλλά και υψηλότερα όπου αγωνίστηκαν.

Ο σύλλογος διαθέτει και γραφεία του ποδοσφαιρικού συλλόγου στα Κάτω Βέρβενα Αρκαδίας. Εκεί βρίσκονται και τα τρόπαια της ομάδας αλλά και ιστορικό αρχείο αυτής. Ενώ τέλος οι φίλαθλοι της ομάδας είναι γνωστοί με το προσωνύμιο «BLUE BOYS». Στηρίζουν την ομάδα από κάθε πόστο και σε κάθε αγώνα, θέλοντας να διατηρήσουν την σπίθα της ομάδας αλλά και του χωριού τους αναμμένη.

 Δείτε επίσης 
 Κατάλογος ποδοσφαιρικών σωματείων Ε.Π.Σ. Αρκαδίας
 Ένωση Ποδοσφαιρικών Σωματείων Αρκαδίας

 Παραπομπές 

Κατηγορία:Αθλητικοί σύλλογοι Αρκαδίας
Κατηγορία:Ιδρύσεις αθλητικών συλλόγων το 1926
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1926